《别汪仲子》
明代·王维桢

还子无苦颜，羁人寡欢趣。
宛马东道来，西风常反顾。
予也塞鄙人，谬习从章句。
会值好文时，凌风偶鸾翥。
天路岂不廓，翱翔非所慕。
华岳云台边，翳翳绕松树。
其下盘茯苓，其上栖白鹭。
归与依吾乡，延年而保素。

作者简介：（1507—1555）明陕西华州人，字允宁，号槐野。嘉靖十四年进士。历修撰、谕德，官南京国子祭酒，以省母归。适关中地震遇难。自负经世才，谙知九边要害，识文墨，不得少效于世。扼腕时事，好使酒谩骂。诗文效法李梦阳，有《槐野存笥稿》。